text: Bas van der Vlies
  Van der Vlies wie fan 10 juny 1981 oant en mei 17 juny 2010 (10599 dagen) lid fan de Twadde Keamerfraksje; sûnt 1986 wie er fraksjefoarsitter. Sadwaande heart er by dejingen dy't it langst in sit yn ien dan de keamers fan de Steaten-Generaal hân hat.
  Ynhâld
  Libben en wurk[bewurkje seksje | boarne bewurkje]
  Foar't Van der Vlies de polityk yngie, wie er learaar wiskunde en plakferfangend rektor fan de protestantsk-kristlike middelbere skoallemienskip Kolleezzje Blaucapel (dat nei in fúzje no Gerrit Rietveld Kolleezje hjit) yn Utert.
  Polityk[bewurkje seksje | boarne bewurkje]
  By de Twadde Keamerferkiezings 1986 waard er foar it earst listlûker fan de SGP. Sûnt hat er dy taak sân kear ferfold. By de Twadde Keamerverkiezingen fan 1994 helle de partij foar it earst twa sitten, nei jierrenlang trije sitten hân te hawwen.
  Yn 2006 liet Van der Vlies it yn him omgean en jou it fraksjefoarsitterskip oer oan Kees van der Staaij, mar neffens syn sizzen liet er him troch syn partijgenoaten oerhelje om yn elts gefal nochris fjouwer jier by te tekenjen.
  Desimber 2009 kundige Van der Vlies oan dat er nei de earstfolgjende Keamerferkiezings út de Keamer woe.[1] Nei de fal fan it kabinet-Balkenende IV joech er op de SGP-partijdei op 27 maart 2010 it partijliederskip en it listlûkerskip foar de Twadde Keamerferkiezings fan 9 juny 2010 oer oan Kees van der Staaij.
  Op syn lêste dei yn de Keamer rikte Keamerfoarsitter Gerdi Verbeet him de fersiersels út dy't by it ridderskip yn de Oarder fan Oranje-Nassau hearre. Van der Vlies krige in lang duorjend applaus fan de oare keamerleden; syn lêste wurden as keamerlid wiene: "Soli Deo gloria" ('Allinne oan God de eare').
  Persoanlik[bewurkje seksje | boarne bewurkje]
  Bas van der Vlies wennet mei syn húshâlding yn Maartensdijk (provinsje Utert. Hy is dêr lid fan de Wersteld Herfoarme Tsjerke, it diel fan de Nederlânsk Herfoarme Tsjerke dat net opgean woe yn de Protestantske Tsjerke yn Nederlân (PKN).
  Underskiedings[bewurkje seksje | boarne bewurkje]
  - Ridder yn de Oarder fan de Nederlânske Liuw (29 april 1994)
  - Ridder yn de Oarder fan Oranje-Nassau (16 juny 2010)
  Keppelings om utens[bewurkje seksje | boarne bewurkje]
  - Twadde Keamer fan de Steaten-Generaal - biografy
  - Parlement & Politiek - Bas van der Vlies 25 jier Keamerlid
  Boarnen, noaten en/as referinsjes: |
  
  